Eesti NSV Toiduainete Tööstuse Ministeerium

**Eesti NSV Toiduainete Tööstuse Ministeerium** oli aastatel (1946–1958, 1965–1985) Eesti NSV pagaritoodete, kondiitritoodete, konservi-, margariini-, veini-, piiritus-, likööri- ja viina-, õlle-, karastusjookide, makaroni-, pärmi-, tärklise- ja siirupi-, tubaka- ning parfümeeria- ja kosmeetikatööstust juhtinud valitsusorgan - liidulis-vabariiklik ministeerium, mis allus oma tegevuses nii Eesti NSV Ministrite Nõukogule kui ka NSV Liidu Toiduainete Tööstuse Ministeeriumile.

## Eesti NSV toiduainetööstuse ministrid
* Lembit Lüüs (1944–1949), Eesti NSV toiduainetööstuse rahvakomissar ja minister
* Adolf Lõhmus (1949–1953), Eesti NSV toiduainetööstuse minister
* Ernst Ristmägi (1953), Eesti NSV toidukaupade ja kergetööstuse minister
* Adolf Lõhmus (1953–1954), Eesti NSV toiduainetööstuse minister
*Vladimir Lipp (1954–1958), Eesti NSV toiduainetööstuse minister
: 1958–1965, Eesti NSV Rahvamajanduse Nõukogu Toiduainetööstuse Valitsuse juhataja
* Jaan Tepandi (1965–1979), Eesti NSV toiduainetööstuse minister
* Ants Laos (1979–1985), Eesti NSV toiduainetööstuse minister
### Eesti NSV Toiduainetetööstuse Rahvakomissariaat
Eesti NSV Toiduainetetööstuse Rahvakomissariaat  asutati Eesti NSV Ülemnõukogu Presiidiumi seadlusega 24. juulil 1941. aastal, kui moodustati liiduvabariiklik Toiduainetetööstuse Rahvakomissariaat (1941, 1945–1946), arvates tähendatud komissariaadi alluvusse Eesti NSV Kaubanduse, Kohaliku Tööstuse ja Põllutöö Rahvakomissariaatide alluvusest toiduainetetööstuse alased asutised ja ettevõtted ühes töötajate koosseisuga. Eesti NSV Toiduainetetööstuse Rahvakomissariks nimetati Johannes Sauer

Eesti NSV Toiduainetetööstuse Rahvakomissariaadi alluvusse, viidi Eesti NSV Rahvakomissaride Nõukogu määrusega, Eesti NSV Kohaliku Tööstuse Rahvakomissariaadi alluvusest: Toidu- ja Maitseainetetööstuse Peavalitsus ja temale allutatud Leiva- ja Jahutööstuse Trust, Õlle- ja Karastusjookidetööstuse Trust ning Piirituse- ja Viinatööstuse Trust ühes nendele allutatud käitistega; b) Kalatöönduse Peavalitsus ja temale allutatud Eesti Kalatrust ning Riiklik Kalapüügi Trust ühes nendele allutatud käitistega jt, Eesti NSV Kaubanduse RK alluvusest Eesti NSV Toiduainetetööstuse RK alluvusse liiduvabariiklik ettevõte „Tallinna Külmhoone" ja riiklik majandusorganisatsioon „Eesti NSV Lihakombinaat", Eesti NSV Põllutöö RK alluvusest Eesti NSV Toiduainetetööstuse RK alluvusse „Eesti NSV Munaühingute Liit" ja Piimaühingute Keskliit „Võieksport", Eesti NSV Kergetööstuse RK alluvusest Eesti NSV Toiduainetetööstuse RK alluvusse kõik seebi- ja parfümeeriatööstused..

1945. aastal kuulus Toiduainetetööstuse RK: Jahu- ja Leivatööstuse Peavalitsus, Piirituse- ja Õlletööstuse Peavalitsus, Parfümeeria- ja Maitseainetetööstuse Peavalitsus, Liha- ja Piimatööstuse Peavalitsus, Kalatööstuse Peavalitsus. 
*Jahu- ja Leivatööstuse Peavalitsusele allusid: V. Kingissepa nim. Teraviljakombinaat Tallinn, Jaama 1; Makaronitööstus „Minerva" Tallinn, Roo 4; Teraviljakombinaat „Põhja Veski" Tallinn, Lennuki 43; Veskimasinatetööstus „Pioneer" Tallinn, Uus 23; Tallinna Leivatrust Tallinn, Sakala 41; Pärnu Jahu- ja Leivatööstus Pärnu, Aleksandri 2; Jahutööstus „Koit" Rakvere, Narva 17; Kulina Puu- ja Jahutööstus Virumaa, Küti vald; Särevere Jahu- ja Saeveski Türi, Veski 2; Järva Suurveski Järva-Jaanis; Raasiku Villa- ja Jahutööstus  Raasiku; Rapla Jahu- ja Saeveski Rapla, Vaksali 1; Keila „Kommunaar" Keila, Haapsalu mnt. 10; Märjamaa Püüliveski Märjamaal; Lelle Jahu- ja Villatööstus Pärnumaa, Lellel;  Viljandi Jahu- ja Saeveski Viljandi, Mulgi 5; K. Linnase nim. jahutööstus Viljandi, Köstri 6; Tööstuskombinaat „Uku" Jõgeval; Jahu-, sae- ja villatööstus „Edu" Kuressaare, Kohtu 7; Tartu Jahu- ja Leivakombinaat  Tartu, Tiigi 61, mis koosnes käitistest – Jahutööstus „Tiigiveski" Tartu, Tiigi 61; Leivatööstus „Jõud" Tartu, Emajõe 10; Jahu- ja leivatööstus „Punane Ceres" Tartu, Riia 123; Veskimasinatetööstus „Tännas" Tartu, Vaksali 25. 
*Piirituse- ja Õlletööstuse Peavalitsusele allusid: Tallinna Peenviinatehas Tallinn, Merepuiestee 15; Tallinna Viinatehas  Tallinn, Tartu mnt. 84; Tallinna Veini- ja Mahlatööstus Tallinn, Kohtu 12; Saku Õlletehas Tallinn, Suur-Kloostri 10/12; Karastusjookide- ja süsihappetehas „Talko" Tallinn, Suur-Kloostri 18; Salutaguse Tehased Tallinn, Heeringa 21; Tartu Õlletehas Tartu, Tähtvere 56/62; Tartu Pärmitehas Tartu, Pikk 58; Tartu Viinatehas Tartu, Kastani 50; „Võru Tööstus" Võru, Kreutzwaldi 57/59; Pärnu Õlle- ja Limonaaditehas Pärnu, Suur-Jõe 10/12; Valga Õlle- ja Peenviinatehas Valga, Raja 11/15; Viljandi likööri- ja veinitehas „Alko" Viljandi, Lossi 40; Moe piiritusepuhastustehas Järvamaa, Lehtse vald;  Kartuliühingute Liit Tallinn, Pärnu mnt. 6.
*Parfümeeria- ja Maitseainetetööstuse Peavalitsusele allusid:  Tubakatehas „Leek" Tallinn, Pirita tee 16/18; Šokolaadi- ja kompvekitööstus „Kawe" Tallinn, Volta 3; Kompvekitehas „Karamell" Tallinn, Pärnu mnt. 150; Taimevõi- ja õlitehas „Kombinaat" Tallinn, Telliskivi 21; Keemiavabrik „Odor" Tallinn, Kivimurru 2; Laboratoorium „Viko" Tallinn, Lubja 11; Keemiatööstus „Feival" Tallinn, Volta 3; „Viru Ettevõtted" Tallinn, Niine 2; Keemiatööstus „Natron" Tallinn, Telliskivi 61; Šokolaadi- ja kompvekitööstus „Progress" Pärnu, Malmö; Uurimis- ja katselaboratoorium Tallinn, Soo 44. 
*Liha- ja Piimatööstuse Peavalitsusele allusid: Tallinna Lihakombinaat Tallinn, Tartu mnt. 101; Tallinna Piimakombinaat Tallinn, Jakobsoni 14; Tartu Lihakombinaat Tartu, Teguri 43; Tartu Piimakombinaat Tartu, Vaksali 31; Haapsalu Lihakombinaat Haapsalu, Suur-Karja 12; Paide Lihakombinaat  Paide, Mündi 1; Rakvere Lihakombinaat Rakvere, Rohuaia 13; Kuressaare Lihakombinaat Kuressaare, Pikk 55; Võru Lihakombinaat Võru, Tartu 44; Valga Lihakombinaat Valga, Metsa 15; Mustvee Lihakombinaat Mustvee; Pärnu Lihakombinaat Pärnu, Rääma 19; Põltsamaa Lihakombinaat Põltsamaa, Pätsu 34; Võhma Lihakombinaat Võhma; Viljandi Lihakombinaat Viljandi, Liiva 12.
*Kalatööstuse Peavalitsusele allusid: Pärnu Kalanduskool Pärnu, S. Jõe 18; Mootoritehas „Proletaar" Pärnu, Jannseni 44; Võrgutööstus „Püünis" Tallinn, Pärnu mnt. 146; Ehitusremontkontor Tallinn, Pärnu mnt. 10; Varustuskontor Tallinn, Kreutzwaldi 1; Turustuskontor Tallinn, Suurtüki 26-a; Transportkontor Tallinn, Pärnu mnt. 10; Eesti Kalurite Liit Tallinn, Pärnu mnt. 10; Riiklik Kalapüügitrust Tallinn, Pärnu mnt. 10 - Trust koosnes tootmisjaoskondadest: Võrgurakendustöökoda Tallinn, Võrgu 3; Riiklik Kalapüügibaas — Pärnu, Sauga jõekalda 19; Tallinna Kalakombinaat Tallinn, Pikk 52 - koosnes  tootmisjaoskondadest. Rakvere Kalakombinaat Rakvere, Posti 1; Tartu Kalakombinaat Tartu, Kastani 183;  Pärnu Kalakombinaat  Pärnu, Kuressaare 5; Kuressaare Kalakombinaat Kuressaare, Kohtu 6—8; Nõva Kalakombinaat Harjumaa, Nõva vald;  Haapsalu Kalakombinaat Haapsalu, Sadama 31; Narva Kalakombinaat Narva-Jõesuus.

## Viited